25.09. 2009 | ALS sett nýggjan deildarleiðara ALS hevur sett Høgna í Stórustovu í starv sum deildarleiðara á Tryggingardeildini. Høgni er 44 ára gamal. Hann hevur lisið løgfrøði, og hann hevur m. a. royndir sum sjálvstøðugur tryggingarmeklari, deildarstjóri hjá íslendska tryggingarfelagnum VÍS, løgfrøðingur og seinni deildarstjóri í Tryggingarfelagnum Føroyar, fulltrúi í Vinnumálaráðnum og løgfrøðingur á ALS. Harumframt er Høgni formaður í FSF og hevur verið formaður í Ráðnum fyri Ferðslutrygd Høgni byrjar í starvinum 2. november 2009. Vit vilja ynskja Høgna hjartaliga vælkomnum á ALS.